एही साल, एगो अउरी प्रोड्यूसर, जेस एल. लास्की, आपन नाया कंपनी सुरू कइलेन जेकर नाँव लास्की फीचर प्ले कंपनी रहल। एकरे खाती ऊ अपना रिश्तेदार सैमुएल गोल्डफिश से पइसा उधार लिहलें; ईहे ब्यक्ति बाद में सैमुएल गोल्डविन के नाँव से परसिद्ध भइलें। लास्की कंपनी फिलिम बनावे खाती एगो अइसन डाइरेक्टर कइलस जेकरा के पहिले से फिलिम बनावे के कवनों अनुभव ना रहल, ई ब्यक्ति रहलें सेसिल बी. डिमिले। डिमिले ऊ ब्यक्ति रहलें जे लॉस एंजेलिस के बगले में हॉलीवुड नाँव के अस्थान पर साइट खोजलें जहाँ कि फिलिम दि स्कवा मैन के शूटिंग कइल जा सके।